K O R R A L D U S

Haapsalu,		                 	24. märts  2010 nr 189

Ehitise I, II, III ja V jaamatee, 
asukohaga Raudteetammi tee lõik 2, 
Haapsalu peremehetuks tunnistamine

Haapsalu Linnavalitsus 17.12.2009 korraldusega nr 737 „Peremehetu ehitise I, II, III ja V jaamatee, asukohaga Raudteetammi tee lõik 2, Haapsalu hõivamine“ hõivas ehitise jaamatee, ehitusregistrikoodiga 220586877, ehitusaluse pindalaga 6460 m2. Hõivamise teade avalikustati 20.01.2010 Ametlikes Teadaannetes.  Kahe kuu jooksul vastuväiteid ehitise peremehetuse kohta ei esitatud. Juhindudes Vabariigi Valitsuse 08.08.1996 määrusega nr 211 kinnitatud „Peremehetu ehitise hõivamise korrast“, Haapsalu Linnavolikogu 29.02.2008 otsusest nr 194 „Küsimuste lahendamise delegeerimine Haapsalu Linnavalitsusele“ kohaliku omavalitsuse korralduse seaduse § 6 lg 3 p 1, § 30 lg 1 p 3 Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Tunnistada peremehetuks ehitiseks Haapsalus, Raudteetammi tee lõik 2 asuvad I, II, III ja V jaamatee.
2.	Korraldus teha teatavaks ehitus- ja planeeringuosakonnale (R. Reimer) ja maakorraldusosakonnale (A. Ulm).
3.	Korraldus avalikustada väljapanekuga linnavalitsuse fuajees.
4.	Pärast teate avaldamist kahe kuu jooksul on kõigil isikutel õigus esitada linnavalitsusele vastuväiteid ehitise peremehetuse või ehitise kohaliku omavalitsuse hõivamise kohta.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Urmas Sukles
Linnapea				Erko Kalev 
				Linnasekretär